Սոկրատ Հովհաննիսյան

Սոկրատ Ստեփանի Հովհաննիսյան (հուլիսի 27, 1920, գյուղ Բիստ (Օրդուբադի գավառում) - փետրվարի 13, 1996, Լոս Անջելես), հայ նյարդավիրաբույժ, Հայաստանում նյարդավիրաբուժության հիմնադիրներից։ Բժշկական գիտությունների թեկնածու (1951 թ.), դոցենտ (1963 թ.)։ ՀԽՍՀ վաստակավոր բժիշկ (1963 թ.)։ ԽՍՀՄ հայրենական մեծ պատերազմի մասնակից։

 Կենսագրություն 
1941 թվականին ավարտել է ԵԲՀ։ 1946 թվականից աշխատել է ԵԲՀ ընդհանուր վիրաբուժության կլինիկայում, 1952-1995 թվականներին ղեկավարել է նյարդավիրաբուժական կլինիկան։ 1952-1958 թվականներին՝ Երևանի վնասվածքաբանության և օրթոպեդիայի ԳՀԻ տնօրեն։ 1962-1966 թվականներին՝ ԵԲԻ ռեկտոր, 1967-1996 թվականներին՝ իր նախաձեռնությամբ կազմակերպված ԵԲՀ տրավմատոլոգիայի, նյարդավիրաբուժության և ռազմադաշտային վիրաբուժության ամբիոնի վարիչ։

Աշխատանքները վերաբերում են նյարդային համակարգի ծանր վնասվածքների և դրանց հետևանքների, ուռուցքների, հետբորբոքային և անոթային հիվանդությունների ախտորոշման և վիրահատական բուժման հարցերին։

 Ծանոթագրություններ 

Կատեգորիա:Բժշկական գիտությունների թեկնածուներ
Կատեգորիա:ՀԽՍՀ վաստակավոր բժիշկներ
Կատեգորիա:Հայ նյարդավիրաբույժներ
Կատեգորիա:Հայրենական մեծ պատերազմի հայ մասնակիցներ